

**Атырау қаласы бойынша коммуналдық қалдықтардың түзілу және жинақталу нормаларын бекіту туралы**

Атырау облысы Атырау қалалық мәслихатының 2023 жылғы 13 маусымдағы № 38 шешімі. Атырау облысының Әділет департаментінде 2023 жылғы 21 маусымда № 5039-06 болып тіркелді

      Қазақстан Республикасы Экология кодексінің 365-бабының 3-тармағының 2) тармақшасына, "Қазақстан Республикасындағы жергілікті мемлекеттік басқару және өзін-өзі басқару туралы" Қазақстан Республикасы Заңының 6-бабының 15-тармағының 2) тармақшасына және "Құқықтық актілер туралы" Қазақстан Республикасы Заңының 27-бабына сәйкес, Атырау қаласының Мәслихаты ШЕШТІ:

      1. Атырау қаласында коммуналдық қалдықтардың түзілу және жинақталу нормалары қосымшаға сәйкес бекітілсін.

      2. Мыналардың:

      1) Атырау қаласының Мәслихатының 2019 жылғы 26 маусымдағы № 379 "Атырау қаласы бойынша коммуналдық қалдықтардың пайда болу және жинақталу нормаларын, сондай-ақ тұрмыстық қатты қалдықтарды жинауға, әкетуге және көмуге арналған тарифтерді бекіту туралы" (нормативтік құқықтық актілерді мемлекеттік тіркеу тізілімінде № 4424 болып тіркелген) шешімінің;

      2) Атырау қаласының Мәслихатының 2020 жылғы 28 ақпандағы № 481 "Атырау қаласы Мәслихатының 2019 жылғы 26 маусымдағы № 379 "Атырау қаласы бойынша коммуналдық қалдықтардың пайда болу және жинақталу нормаларын, сондай-ақ тұрмыстық қатты қалдықтарды жинауға, әкетуге және көмуге арналған тарифтерді бекіту туралы" шешіміне өзгерістер енгізу туралы" (нормативтік құқықтық актілерді мемлекеттік тіркеудің тізілімінде № 4609 санымен тіркелген) шешімінің күші жойылды деп танылсын.

      3. Осы шешім алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Атырау қаласы Мәслихатының төрағасы* | *Н. Құрман* |

|  |  |
| --- | --- |
|  | Атырау қаласының Мәслихатының 2023 жылғы 13 маусымдағы № 38 шешіміне қосымша |

**Атырау қаласында коммуналдық қалдықтардың түзілу және жинақталу нормалары**

|  |  |  |  |  |  |  |  |
| --- | --- | --- | --- | --- | --- | --- | --- |
| № | | Коммуналдық қалдықтар жинақталатын объектілер | | | Есептік бірлік | | Коммуналдық қалдықтардың жинақталуының орташа жылдық нормалары, м3 |
| 1.1. | | Жайлы үйлер | | | 1 тұрғын | | 1,02 |
| 1.2. | | Жайлы емес үйлер | | | 1 тұрғын | | 1,1 |
| 2. | | Жатақханалар, интернаттар, балалар үйлерi, қарттар үйлерi және сол сияқтылар | | | 1 орын | | 1,05 |
| 3. | | Қонақ үйлер, санаторийлер, демалыс үйлерi | | | 1 орын | | 0,91 |
| 4. | | Балабақшалар, бөбекжай және басқа да мектепке дейінгі мекемелер | | | 1 орын | | 0,53 |
| 5. | | Мекемелер, офистер, кеңселер, банктер, байланыс бөлiмшелерi | | | 1 қызметкер | | 1,25 |
| 6. | | Емханалар, медициналық орталықтар | | | 1 келіп кету | | 0,0082 |
| 7. | | Ауруханалар, өзге де емдеу-сауықтыру мекемелерi | | | 1 төсек-орын | | 1,25 |
| 8. | | Мектептер және өзге оқу орындары | | | 1 оқушы | | 0,35 |
| 9. | | Мейрамханалар, дәмханалар, басқа да көніл көтеретін ғимараттар, қоғамдық тамақтану мекемелерi | | | 1 отыратын орын | | 1,18 |
| 10. | | Театрлар, кинотеатрлар, концерт залдары, түнгi клубтар, интернет-кафе, компьютерлік клубтар, ойын автоматтарының залы | | | 1 отыратын орын | | 0,42 |
| 11. | | Мұражайлар, көрмелер | | | Жалпы алаңы  1 м2 | | 0,0043 |
| 12. | Стадиондар, спорт алаңдары | | | | Жоба бойынша 1 орын | | 0,045 |
| 13. | Спорт, би және ойын залдары | | | | Жалпы алаңы  1 м2 | | 0,008 |
| 14. | Азық-түлiк, өнеркәсіптік тауар дүкендерi, аралас дүкендер | | | | Сауда алаңы  1 м2 | | 0,25 |
| 15. | Машиналардан сату | | | | Сауда орнының 1 м2 | | 0,32 |
| 16. | Базарлар, сауда павильондары, дүңгiршектер, сөрелер | | | | Сауда алаңы 1 м2 | | 0,46 |
| 17. | Азық-түлік, өнеркәсiптiк тауарларының көтерме базалары, қоймалары | | | | Жалпы алаңы  1 м2 | | 0,38 |
| 18. | Тұрмыстық қызмет көрсету үйi: халыққа қызмет көрсету | | | | Жалпы алаңы  1 м2 | | 0,72 |
| 19. | Вокзалдар, автовокзалдар, әуежайлар | | | | Жалпы алаңы  1 м2 | | 0,35 |
| 20. | Жағажайлар, жолдардан көше сметалары | | | | Жалпы алаңы  1 м2 | | 0,78 |
| 21. | Дәрiханалар | | | | Сауда алаңы  1 м2 | | 0,44 |
| 22. | Автотұрақтар, автомобильдi жуу орындары, АЖС | | | | 1 машина-орын | | 0,57 |
| 23. | Автомобиль шеберханалары | | | | 1 жұмысшы | | 1,35 |
| 24. | Гараж кооперативтерi, гараждар, паркингтер | | | | 1 гаражға | | 0,42 |
| 25. | Шаштараздар, сұлулық салондары | | | | 1 жұмыс орны | | 0,44 |
| 26. | Кiр жуатын орындар, химиялық тазалау орындары, тұрмыстық техниканы жөндеу орындары, тiгiн ательесi | | | | Жалпы алаңы  1 м2 | | 0,37 |
| 27. | Зергерлiк, аяқ киiмдi, сағаттарды жөндеу шеберханалары | | | | Жалпы алаңы  1 м2 | | 0,17 |
| 28. | Кішігірім жөндеу және қызмет көрсету (кiлттер жасау және сол сияқтылар) | | | | 1 жұмыс орны | | 0,27 |
| 29. | Моншалар, сауналар | | | | Жалпы алаңы  1 м2 | | 0,74 |
| 30. | | | Қала аумағында жаппай іс-шаралар ұйымдастыратын заңды тұлғалар,саябақ қалдықтары | 1000 қатысушылар | | 0,0047 | |
| 31. | | | Бағбандық кооперативтерi | 1 учаске | | 1,56 | |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК